În cadrul emisiunii Miercurea Neagră, la DC News, Mugur Ciuvică, președintele Grupului de Investigații Politice, a făcut câteva remarci privitoare la starea în care se află Sectorul 2 din Capitală, după 4 ani de administrație USR sub conducerea primarului Radu Mihaiu.
„La Sectorul 2 e o luptă. USR-istul (n.r. Radu Mihaiu), față de Clotilde Armand, e ceva mai puțin toxic“, a spus Mugur Ciuvică.
„Nu se compară. E un om rațional“, a completat Bogdan Chirieac.
„Nu contează că e rațional sau nu e rațional. Stau în Sectorul 2 și e rău în Sectorul 2. A făcut aceleași progresisme, a mărit trotuarele, a îngustat străzile, trotuare pe care nu trece nimeni, trotuare prin cartiere de case, trotuare de câte trei metri, un pieton nu vezi, că nu circulă lumea. În schimb, a îngustat străzile ca să nu aibă loc mașinile, a umplut sectorul de țăruși etc. E ceva de noaptea minții. Față de Nicușor Dan sau față de Clotilde Armand pare un om cât de cât. Am înțeles că acolo ar avea mai multe șanse Rareș Hopincă.“, a spus, la Miercurea Neagră, Mugur Ciuvică.
Fiți la curent cu ultimele noutăți. Urmăriți DCNews și pe Google News